Document ID: 32008R0112

REGOLAMENT TAL-KUMMISSJONI (KE) Nru 112/2008
tas-6 ta’ Frar 2008
li jintroduċi ċerti denominazzjonijiet fir-reġistru tad-denominazzjonijiet protetti ta’ l-oriġini u l-indikazzjonijiet ġeografiċi protetti [Nošovické kysané zelí (DPO), Pardubický perník (IĠP), Aceite del Baix Ebre-Montsià jew Oli del Baix Ebre-Montsià (DPO)]
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkusndirat ir-Regolament tal-Kunsill (KE) Nru 510/2006 ta’ l-20 ta’ Marzu 2006 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini tal-prodotti agrikoli u ta’ l-oġġetti ta’ l-ikel (1), u b'mod partikolari l-Artikolu 7(4), l-ewwel subparagrafu, tiegħu,
Billi:
(1)
Skond l-Artikolu 6(2), l-ewwel subparagrafu, u bl-applikazzjoni ta’ l-Artikolu 17(2) tar-Regolament (KE) Nru 510/2006, it-talbiet mir-Repubblika Ċeka għar-reġistrazzjoni tad-denominazzjonijiet “Nošovické kysané zelí” u “Pardubický perník”, u t-talba minn Spanja għar-reġistrazzjoni tad-denominazzjoni “Aceite del Baix Ebre-Montsià” jew “Oli del Baix Ebre-Montsià” kienu ppubblikati fil-Ġurnal Uffiċjali ta’ l-Unjoni Ewropea (2).
(2)
Billi l-Kummissjoni ma ġiet innotifikata bl-ebda dikjarazzjoni ta’ oġġezzjoni skond l-Artikolu 7 tar-Regolament (KE) Nru 510/2006, dawn id-denominazzjonijiet għandhom jiġu rreġistrati,
ADOTTAT DAN IR-REGOLAMENT:
Artikolu 1
Id-denominazzjonijiet imsemmija fl-Anness għal dan ir-Regolament ġew irreġistrati.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, 6 ta’ Frar 2008.

Labels: 3
17
18
6